rejauldu/bengali-wikipedia huggingface dataset:
সেরেন্দিপের তিন রাজকুমার হল পেরেগ্রিনাগিও ডি ট্রে জিওভানি ফিগলিউলি দেল রে ডি সেরেন্দিপ্পো () গল্পের ইংরেজি সংস্করণ। ইতালীয় সংস্করণটি ১৫৫৭ সালে ভেনিসে মিশেল ট্রামেজিনো দ্বারা প্রকাশিত হয়েছিল। ট্রামেজিনো দাবি করেছিলেন যে তিনি ক্রিস্টোফোরো আর্মেনোর কাছ থেকে গল্পটি শুনেছিলেন। ক্রিস্টোফোরো ১৩০২ সালের আমির খসরুর ফার্সি রূপকথা হাশত-বিহিশত-এরSee , accessible প্রথম বইকে ইতালীয় ভাষায় অনুবাদ করেছিলেন। গল্পটি প্রথমে একটি ফরাসি অনুবাদের মাধ্যমে ইংরেজিতে এসেছিল এবং এখন বেশ কিছু অনুদিত বইয়ের ছাপানো সংস্করণ পাওয়া যায়না।E.g. Remer, Theodore. G., ed. (1965). Serendipity and the Three Princes of Serendip; From the Peregrinaggio of 1557. Norman, OK: University of Oklahoma Press. Also e.g. Hodges, Elizabeth Jamison (1964). The Three Princes of Serendip. New York: Atheneum. ."serendipity, n." OED Online. Oxford University Press. June 2017. Retrieved 2 November 2017. সেরেন্দিপ হল শ্রীলঙ্কার (সিলন) শাস্ত্রীয় ফার্সি নাম।  গল্পটি ইংরেজি-ভাষী বিশ্বে সেরেন্দিপিটি () শব্দের উৎস হিসাবে পরিচিত হয়ে উঠেছে। হোরেস ওয়ালপোল তাঁর "সিলি ফেয়ারি টেল"-এর এক অংশে এই শব্দটি এনেছেন, যেখানে "অপ্রত্যাশিত ঘটনা ও বিচক্ষণতা" দ্বারা তিন রাজপুত্র হারিয়ে যাওয়া উটের প্রকৃতি বুঝতে পেরেছিল। উৎসের একটি পৃথক ধারায়, গল্পটি ভলতেয়ার তার ১৭৪৭ সালেরজাদিগ বইতে ব্যবহার করেছিলেন এবং এর মাধ্যমে গোয়েন্দা কথাসাহিত্যের বিবর্তন ও বৈজ্ঞানিক পদ্ধতির স্ব-উপলব্ধি, উভয় ক্ষেত্রেই অবদান ছিল।  গল্পটি  "প্রাচীন কালে দূর প্রাচ্যের সেরেন্দিপ্পো দেশে, গিয়াফার নামে একজন বিশিষ্ট ও শক্তিশালী রাজা ছিলেন। তার তিনজন ছেলে ছিল যারা তার খুব প্রিয় ছিল। একজন ভাল পিতা হিসাবে তাদের শিক্ষার বিষয়ে তিনি খুব উদ্বিগ্ন ছিলেন। তিনি সিদ্ধান্ত নিয়েছিলেন যে পুত্রদের কেবলমাত্র দুর্দান্ত শক্তিই নয়, তাদের এমন সব ধরণের গুণাবলীর শিক্ষাও দিতে হবে বিশেষভাবে রাজকুমারদের যার প্রয়োজন রয়েছে।"  তিনি সম্ভাব্য সেরা গৃহশিক্ষকদের সন্ধান করেন। "এবং তাদের কাছে তিনি নিজের ছেলেদের প্রশিক্ষণের দায়িত্ব অর্পণ করেছিলেন, তাঁর এই বিশ্বাস ছিল যে প্রশিক্ষকেরা তার পুত্রদের সর্বোত্তম শিক্ষা দিতে পারবে যাতে তারা অবিলম্বে তার নিজের পুত্র হিসাবে স্বীকৃত হতে পারে।"  গৃহশিক্ষকগণ কলা ও বিজ্ঞানে তিন রাজপুত্রের চমৎকার অগ্রগতিতে সন্তুষ্ট হয়ে রাজাকে তা অবহিত করেন। তবে, তিনি তখনও তাদের প্রশিক্ষণ নিয়ে সন্দেহ পোষণ করেন এবং প্রত্যেককে পালাক্রমে ডেকে ঘোষণা করেন যে তিনি তাদের রাজা হিসাবে রেখে মননশীল জীবনে অবসর নেবেন। প্রত্যেকেই বিনয়ের সাথে প্রত্যাখ্যান করে, পিতার উচ্চতর প্রজ্ঞা এবং শাসন করার যোগ্যতার ওপর বিশ্বাস পোষণ করে।  রাজা সন্তুষ্ট হন, কিন্তু তার ছেলেরা খুব সুখ ও সুযোগ-সুবিধার মধ্যে শিক্ষা পাচ্ছে এই ভয়ে সিংহাসন প্রত্যাখ্যান করার জন্য তাদের উপর ক্রোধের ভান করেন এবং তাদের দেশ থেকে দূরে পাঠিয়ে দেন।   হারিয়ে যাওয়া উট  তিন রাজকুমার বিদেশে পৌঁছানোর সাথে সাথেই তারা এমন একটি উটকে চিহ্নিত করার জন্য রহস্যের সূত্র খুঁজে পায় যাকে তারা কখনও দেখেনি। তারা শেষ পর্যন্ত সিদ্ধান্তে পৌঁছায় যে উটটি খোঁড়া, এক চোখে অন্ধ, তার একটি দাঁত নেই, সে একজন গর্ভবতী মহিলাকে পিঠে নিয়ে যাচ্ছে এবং তার একদিকে মধু ও অন্য দিকে মাখন বহন করছে।  তথ্যসূত্র   বিষয়শ্রেণী:ইতালীয় রূপকথা বিষয়শ্রেণী:ভারতীয় রূপকথা বিষয়শ্রেণী:পারস্যদেশীয় রূপকথা বিষয়শ্রেণী:মৌখিক ঐতিহ্য বিষয়শ্রেণী:কল্পকাহিনীর রাজপুত্র বিষয়শ্রেণী:কল্পকাহিনীর ত্রয়ী বিষয়শ্রেণী:সাহিত্যে পুরুষ চরিত্র বিষয়শ্রেণী:গল্পকথন বিষয়শ্রেণী:ভারতীয় সাহিত্য বিষয়শ্রেণী:কল্পকাহিনীতে শ্রীলঙ্কা বিষয়শ্রেণী:ফার্সি ভাষার সাহিত্য
মোল্লা শামসুদ্দিন মুহাম্মদ ইবন হামজা আল-ফানারি ( আরবি : محمد بن حمزة الفناري, তুর্কি : Molla Şemseddin Mehmed Fenari), (১৩৫০-১৪৩১)Alan Godlas, Molla Fanari and the Misbah al-Uns: The Commentator and The Perfect Man, International Symposium On Molla Fanari 4–6 December 2009 Bursa Proceedings, p. 31. বা মোল্লা ফেনারি  একজন উসমানীয় যুক্তিবিদ, ইসলামী ধর্মতাত্ত্বিক, আরাবি দর্শনের সুফি দার্শনিক এবং ইসলামিক আইনজ্ঞ।   জীবনী  ফানারির পারিবারিক ইতিহাস এবং তার জন্মস্থান সম্পর্কে খুব একটা জানা যায় না। তাঁর উপাধি ‘ফানারি’ বিভিন্ন উৎসে বিভিন্নভাবে ব্যাখ্যা করা হয়েছে। কেউ কেউ এটিকে ট্রান্সক্সিয়ানার একটি শহর, কেউ আনাতোলিয়ার বুরসার কাছের একটি শহর, আবার কেউ তাঁর পিতার বাতি নির্মাণের পেশার সাথে সম্পর্কিত বলে মনে করেন।Aydın, İ.H. (2005). Molla Fenari. in İslam Ansiklopedisi (Vol. 30, pp. 245-247). Türkiye Diyanet Vakfı. তিনি মেভলানা আলাউদ্দীন এসভেদ, সেমালেদ্দিন আকসারায়ি, হামিদুদ্দীন-ই কায়সারির অধীনে পড়ালেখা করেন। তিনি একমেলেদ্দীন এল-বার্তির অধীনে হানাফি আইনশাস্ত্র অধ্যয়নের জন্য মিশরে ভ্রমণ করেন। মিশর তখন মামলুক সালতানাতের শাসনাধীন ছিল। অটোমান সুলতান প্রথম বায়েজিদ পরবর্তীতে ১৩৯০ সালে ফানারিকে বুরসার বিচারক ( কাদি ) নিযুক্ত করেন। বায়েজিদ প্রথমের মৃত্যুর ফলে গৃহযুদ্ধ শুরু হয়। যার ফলে ফানারি দেশ ছেড়ে চলে যান। এরপর তিনি মিশর এবং হেজাজে (বর্তমান সৌদি আরবের অংশ) বক্তৃতা দেন। এরপর তিনি কারামানোগলু বেইলিকের শাসকের দরবারে চাকরির সন্ধান করেন। সেখানে তিনি আইন তত্ত্বের উপর তার লেখা লিখেছিলেন। ১৪২১ সালে, দ্বিতীয় মুরাদ ষষ্ঠ অটোমান সুলতান হিসেবে সিংহাসনে আরোহণ করেন এবং ফানারিকে বুরসার দরবারে ডেকে পাঠান। ১৪২৪ সালে মুরাদ তাকে সামরিক বাহিনীর কাদি হিসেবে নিযুক্ত করেন। এই পদটি পরবর্তী শতাব্দীতে শেখ উল-ইসলামে রূপান্তরিত হয়। অধ্যাপক এবং বিচারক হিসেবে তার অন্যান্য পদের পাশাপাশি ফানারি এই পদেও অধিষ্ঠিত ছিলেন। ১৪৩১ সালে বুরসায় তাঁর জীবনের শেষ অবধি তিনি তিনটি পদই ধরে রেখেছিলেন।    কাজ  কর্মজীবনে তিনি যুক্তিবিদ্যা এবং আইনশাস্ত্রে বিশেষজ্ঞ ছিলেন। যুক্তিবিদ্যার উপর তাঁর কাজ সমগ্র ইসলামী বিশ্বে সুপরিচিত ছিল। তাঁর কিছু প্রধান লেখা হল:   সারহ আল-ইসাগুজি বা আল-ফেওয়াইদ আল-ফেনারিয়্যে : আথির আল-দীন আল-আবারির বিখ্যাত ইসাগুজি ফি আল-মান্তিকের  ভাষ্য।  মিসবাহ আল-উনস : সদরউদ্দিন কুনাভির মিফতাহ আল-গায়েবের ভাষ্য।  ফুসুল আল-বাদাই' ফি উসুল আল-শারাই : উসুল আল-ফিকহ ( ইসলামী আইনশাস্ত্রের মূলনীতি ) এর উপর একটি গ্রন্থ।  রিসালে দের তাসাভুফ : ফার্সি ভাষায় সুফিবাদের উপর একটি সংক্ষিপ্ত গ্রন্থ  উনমুধাজ আল-উলুম  কিছু উৎসে মুহাম্মদ ইবন হামজা আল-ফানারির নামে উল্লেখিত হলেও এটি আসলে তাঁর পুত্র মুহাম্মদ শাহ আল-ফানারি রচিত।   আরো দেখুন    ইবনে আরাবী  আকমল আল-দীন আল-বাবারতি  বিজয়ী মুহাম্মদ  খিদর বে  ইবনে কামাল  এবুসুদ এফেন্দি  মুহাম্মদ জাহিদ আল-কাওথারি  মুহাম্মদ হামদি ইয়াজির  সুফিদের তালিকা  হানাফীদের তালিকা  আশ'আরি এবং মাতুরিদিদের তালিকা  মুসলিম ধর্মতত্ত্ববিদদের তালিকা  সাইয়্যেদ হুসাইন আহলাতি   সূত্র   বিষয়শ্রেণী:শায়খুল ইসলাম বিষয়শ্রেণী:১৪৩১-এ মৃত্যু বিষয়শ্রেণী:১৩৫০-এ জন্ম বিষয়শ্রেণী:সুন্নি ফিকহ পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি সুফি বিষয়শ্রেণী:১৫শ শতাব্দীর উসমানীয় সাম্রাজ্যের লেখক বিষয়শ্রেণী:মুফাসসির বিষয়শ্রেণী:১৪শ শতাব্দীর মুসলিম ধর্মতত্ত্ববিদ বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি
ইখটিওস্টেগা (রোমান লিপি - Ichtyostega; গ্রিক - ichthys "মাছ" এবং stega "ছাদ" বা "খুলি") হল একধরনের অধুনাবিলুপ্ত প্রাগৈতিহাসিক চতুষ্পদ উভচর মেরুদণ্ডী প্রাণী। যেসব প্রাচীনতম চতুষ্পদ প্রাণীর জীবাশ্ম আবিষ্কৃত হয়েছে, এরা তাদের মধ্যে অন্যতম। আজ থেকে ৩৬ কোটি ৫০ লক্ষ থেকে ৩৬ কোটি বছর আগে ডেভোনিয়ান পর্যায়ের শেষদিকে এদের দেখা পাওয়া যেত। যেসব চতুষ্পদ প্রাণী প্রথম জল ছেড়ে ডাঙায় উঠে আসে তাদের মধ্যে এরা ছিল অন্যতম। সাধারণভাবে এদেরকে অধিশ্রেণিগতভাবে "চতুষ্পদ" প্রাণী হিসেবে গণ্য করা হলেও এদের দেহের বেশ কিছু বৈশিষ্ট্য, যেমন - লেজ ও দাঁতের গঠন বা মাথার খুলি, প্রভৃতি থেকে সিলাকান্থ বর্গের (Quastenflosser Ordnung বা Coelacanthiformes Order) মাছের সাথে এদের যথেষ্ট দৈহিক কাঠামোগত মিল দেখতে পাওয়া যায়।Heberer, Gerhard. "Die Herkunft der Menschheit". Propyläen Weltgeschichte. Band 1. Ed. Golo Mann und Alfred Heuss. Berlin, 1986. S. 87 - 153. ISBN 3549057318 সেই কারণে অনেকসময়ে এদের অধিশ্রেণিগতভাবে একটি পৃথক অধিশ্রেণি "স্টেগোসেফালিয়া" বা আদি চতুষ্পদ (stem tetrapod)-এর অন্তর্ভুক্ত হিসবেও অনেকে গণ্য করে থাকেন। সম্ভবত এরা ছিল মূলত অগভীর জলের বাসিন্দা। তবে এদের দেহে ফুসফুস এবং চার পায়ের অস্তিত্ব থেকে বোঝা যায়, বেশ কিছু সময় এরা ডাঙায় অতিবাহিত করতেও সক্ষম ছিল। সাধারণভাবে মনে করা হয় এদের পায়ে সাতটি করে আঙুলের অস্তিত্ব ছিল। তবে এ' নিয়ে সন্দেহের অবকাশ আছে।   তথ্যসূত্র
ছোলা ভাটোরা () উত্তর ভারত থেকে উদ্ভূত একটি খাবার। এটি চানা মশলা (মশলাদার সাদা ছোলা) এবং ভাটোরার মিশ্রণ, যা ময়দা থেকে তৈরি একটি ভাজা রুটি। খাবারটির আলাদা পাঞ্জাবি স্বতন্ত্র রয়েছে।  ছোলা ভাটোরা প্রায়শই প্রাতঃরাশের খাবার হিসাবে খাওয়া হয়, মাঝে মাঝে এর সাথে লাচ্ছিও অনুষঙ্গী হিসাবে থাকে। এটি জলখাবার অথবা একটি পূর্ণ খাবারও হতে পারে এবং এটি পেঁয়াজ, গাজর, সবুজ চাটনি বা আচারের সাথে পরিবেশিত হতে পারে।  পাঞ্জাবি এই খাবারটি বাংলাদেশেও বেশ জনপ্রিয়তা পেয়েছে। অনেকের কাছে ছোলে ভাটুরে/ছোলা বাটোরা নামেও এই খাবার পরিচিত। প্রায় সব বয়সিদের কাছেই এই মুখরোচক খাবার বেশ প্রিয়।   প্রস্তুতপ্রণালী   220px|thumb|লুচির সাথে ছোলা ভাটোরা   উপকরণ   ভেজানো কাবলি ছোলা – ১ কাপ  হলুদ গুঁড়ো – আধা চা চামচ  আস্ত জিরা – আধা চা চামচ  গরম মসলা – আধা চা চামচ  পেঁয়াজ কুঁচি – আধা চা চামচ  টমেটো কুঁচি – আধা চা চামচ  আদা বাটা – ১ চা চামচ  রসুন বাটা – আধা চা চামচ  মরিচ কুচি – ১ চা চামচ  মরিচ গুঁড়ো – আধা চা চামচ  চানা পাউডার – ২ টেবিল চামচ  ধনিয়াপাতা কুঁচি – ১ টেবিল চামচ  তেল – পরিমাণমতো  লেবুর রস – ১ টেবিল চামচ  চিলি সস (মরিচের সস) – ১ চা চামচ  টমেটো সস – ১ চা চামচ  লবণ – স্বাদমতো<ref name=SG>   প্রণালী  একটি কড়াইয়ে গরম তেলে জিরা ও গরম মসলা ফোঁড়ন দিতে হবে। পেঁয়াজ কুঁচি ভেজে টমেটো কুঁচি, লবণ, মরিচ গুঁড়ো, আদা বাটা, রসুন বাটা, মরিচ কুঁচি, চানা পাউডার, ধনিয়াপাতা কুঁচি দিয়ে অল্প পানি দিয়ে কষিয়ে নিতে হবে। এবার মরিচ গুঁড়ো, লেবুর রস, টমেটো সস, চিলি সস দিয়ে আবারো একটু পানি দিয়ে ভালোভাবে কষিয়ে নিতে হবে। এরপর সিদ্ধ কাবলি ছোলা দিয়ে কষিয়ে পানি দিয়ে ঢেকে দিতে হবে। মাখা মাখা হয়ে গেলে নামিয়ে লুচির সাথে পরিবেশন করা যাবে মজাদার ছোলা ভাটোরা।   আরো দেখুন   আলু টিক্কি  আলুর দম  বান কাবাব   তথ্যসূত্র    বহিঃসংযোগ   বিষয়শ্রেণী:ভারতীয় ঝটপট খাবার বিষয়শ্রেণী:পাঞ্জাবি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় হালকা জলখাবার বিষয়শ্রেণী:নেপালি রন্ধনশৈলী বিষয়শ্রেণী:ভারতীয় গমের পদ বিষয়শ্রেণী:কলাইয়ের পদ বিষয়শ্রেণী:পাকিস্তানি রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:উত্তরপ্রদেশী রন্ধনশৈলী
কনিঙ্কলিয়েকে বেরস্খট ভোয়েতবালক্লাব আন্টভের্প (, ; এছাড়াও কে বেওস্খট ভিএ অথবা বেরস্খট ফুটবল ক্লাব আন্টভের্প অথবা শুধুমাত্র বেরস্খট নামে পরিচিত) হচ্ছে আন্টভের্প ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। বেরস্খট তাদের সকল হোম ম্যাচ আন্টভের্পের অলিম্পিক স্টেডিয়ামে খেলে থাকে; যার ধারণক্ষমতা হচ্ছে ১২,৭৭১। বর্তমানে এই ক্লাবের ম্যানেজারের দায়িত্ব পালন করছেন এরনান লোসাদা এবং সভাপতির দায়িত্ব পালন করছেন ফ্রঁসোয়া ভ্রাকেন। বেলজীয় গোলরক্ষক মাইক ভানহামেল এই ক্লাবের অধিনায়কের দায়িত্ব পালন করছেন।  তথ্যসূত্র  বহিঃসংযোগ     বিষয়শ্রেণী:বেরস্খট ফুটবল ক্লাব আন্টভের্প বিষয়শ্রেণী:বেলজিয়ামের ফুটবল ক্লাব বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:১৮৯৯-এ বেলজিয়ামে প্রতিষ্ঠিত বিষয়শ্রেণী:১৮৯৯-এ প্রতিষ্ঠিত ফুটবল ক্লাব বিষয়শ্রেণী:২০১৩-এ প্রতিষ্ঠিত ফুটবল ক্লাব
এই নিবন্ধটি চিরায়ত বলবিজ্ঞানের ইতিহাস সম্পর্কিত।   চিরায়ত বলবিজ্ঞানের অগ্রদূত   প্রাচীন ধারণা   thumb|upright=1.5|এরিস্টটলের গতির সূত্র। পদার্থবিজ্ঞানে তিনি বলেছেন যে, পতনশীল বস্তুর গতি তার ওজনের সমানুপাতিক এবং মাধ্যমের ঘনত্বের ব্যস্তানুপাতিক। পৃথিবীতে মহাকর্ষীয় ক্ষেত্রের কারণে বায়ু বা পানিতে চলমান বস্তুর ক্ষেত্রে এই অনুমান সঠিক।  প্রাচীন গ্রীক দার্শনিক, বিশেষত এরিস্টটলই প্রথম প্রস্তাব করেছিলেন যে বিমূর্ত নীতি প্রকৃতিকে পরিচালনা করে। অ্যারিস্টটল তার অন দ্য হ্যাভেনস গ্রন্থে যুক্তি দিয়েছিলেন যে, পার্থিব বস্তুসমূহ তাদের "প্রাকৃতিক স্থানে" উত্থিত বা পতিত হয় এবং একটি তত্ত্ব হিসাবে সঠিকভাবে বলেছিল যে, কোনও বস্তুর পতনের গতি তার ওজনের সাথে সমানুপাতিক এবং মাধ্যমের ঘনত্বের সাথে ব্যস্তানুপাতিক।  এরিস্টটল যুক্তি ও পর্যবেক্ষণে বিশ্বাসী হলেও পরীক্ষামূলক বৈজ্ঞানিক পদ্ধতি বিকশিত হয়েছিল আরও আঠারো শতাধিক বছর পর ফ্রান্সিস বেকনের হাতে যা তিনি ভাক্সেশন অব নেচার বলে অভিহিত করেছিলেন।  এরিস্টটল প্রাকৃতিক গতি এবং জোর প্রয়োগের ফলে সৃষ্ট গতির মধ্যে পার্থক্য দেখেছিলেন এবং তিনি বিশ্বাস করতেন যে 'শূন্যস্থানে' স্থির বস্তু স্থির থাকবে Aristotle: On the Heavens (de Caelo) book 13, section 295a এবং গতিশীল বস্তু সমগতিতে চলতে থাকবে।Aristotle:Physics Book 4 On motion in a void এভাবে বিবেচনা করলে, এরিস্টটলই সর্বপ্রথম জড়তার সূত্রের দিকে অগ্রসর হয়েছিলেন। তবে তিনি বিশ্বাস করেছিলেন যে শূন্যস্থানের উপস্থিতি অসম্ভব কারণ আশেপাশের বাতাস তাড়াতাড়ি তা পূরণ করতে ছুটে আসবে। তিনি আরও বিশ্বাস করতেন যে প্রয়োগকৃৎ বল অপসারণের পর কোনও বস্তুর অপ্রাকৃতিক দিকে যাওয়া বন্ধ হয়ে যাবে। পরবর্তীকালে এরিস্টটোলীয়রা ধনুক থেকে নিক্ষেপের পর কেন একটি তীর বায়ুতে উড়ে যেতে থাকে তার একটি বিশদ ব্যাখ্যা তৈরি করে। তারা প্রস্তাব দিয়েছিল যে ধনুক থেকে নিক্ষেপের মুহূর্তে তীর একটি শূন্যস্থান সৃষ্টি করে, যাতে বায়ু ছুটে যায় এবং পেছন থেকে তীরটিকে ধাক্কা দেয়। এরিস্টটলের বিশ্বাসগুলি স্বর্গের সুষম বৃত্তীয় গতির পরিপূর্ণতার বিষয়ে প্লেটোর শিক্ষার দ্বারা প্রভাবিত হয়েছিল। ফলস্বরূপ, তিনি একটি প্রাকৃতিক ব্যবস্থা সম্পর্কে কল্পনা করেছিলেন যাতে স্বর্গীয় গতিসমূহ অপরিহার্যভাবে নিখুঁত যা পরিবর্তনশীল উপাদানের পার্থিব জগতের বিপরীত।  গ্যালিলিও পরে পর্যবেক্ষণ করেন যে, "বায়ুর বাঁধা দুইভাবে প্রদর্শিত হয়: প্রথমত, অধিক ঘনত্বের বস্তুর তুলনায় কম ঘনত্বের বস্তুর ক্ষেত্রে বৃহত্তর প্রতিবন্ধকতা সৃষ্টির মাধ্যমে, এবং দ্বিতীয়ত, একই বস্তু ধীর গতিতে থাকাকালে যে বাঁধা প্রদান করে দ্রুত গতিতে থাকাকালে তার থেকে বৃহত্তর বাঁধা প্রদানের মাধ্যমে"।Galileo Galilei, Dialogues Concerning Two New Sciences by Galileo Galilei. Translated from the Italian and Latin into English by Henry Crew and Alfonso de Salvio. With an Introduction by Antonio Favaro (New York: Macmillan, 1914). Chapter: The Motion of Projectiles   আরও দেখুন   বলবিজ্ঞান   তথ্যসূত্র   বিষয়শ্রেণী:পদার্থবিজ্ঞানের ইতিহাস বিষয়শ্রেণী:চিরায়ত বলবিজ্ঞান বিষয়শ্রেণী:আইজ্যাক নিউটন
থাম্ব|ইয়াং'স মডুলাস হল স্ট্রেস-স্ট্রেন কার্ভের রৈখিক অংশের ঢাল যা টেনশন বা কম্প্রেশনের অধীনে থাকা উপাদানের জন্য  ইয়াং এর গুণাঙ্ক বা পীড়ন বা বিকৃতির স্থিতিস্থাপক গুনাঙ্ক (অর্থাৎ-প্রতিরোধ বল) হলো একটি যান্ত্রিক বৈশিষ্ট্য যা একটি দৃঢ় পদার্থের পীড়ন বা বিকৃতি পরিমাপ করে যখন বলটি দৈর্ঘ্যের দিকে প্রয়োগ করা হয়। এটি একটি উপাদানের রৈখিক স্থিতিস্থাপক অঞ্চলে পীড়ন বা বিকৃতি{\display style\sigma}\sigma  বলবিদ্যায় কোন বস্তুর স্থিতিস্থাপকতা আলোচনার ক্ষেত্রে ব্যবহার করা হয়। প্রতেক প্রদার্থের পীড়ন এবং বিকৃতির সাথে সম্পর্কযুক্ত একটা ধ্রুবক থাকে, সেই ধ্রুবকটার নাম স্থিতিস্থাপক গুনাঙ্ক বা ইয়াংস গুনাঙ্ক । এটি হিসাব করা হয় চাপ -\sigma (প্রতি একক জাগায় বল) ও বিকৃতি -{\displaystyle \varepsilon } \varepsilon  (চাপ প্রয়োগে অাকার বা দৈঘের অাপেক্ষিক পরিবর্তন ) দ্বারা‍।  {\displaystyle E={\frac {\sigma }{\varepsilon }}} ঊদাহরনস্বরুপ- •রাবার (চাপ বাড়ালে :দৈঘ্য সহজেই বেড়ে যায়,মানে কম {\displaystyle E} E)। •আ্যলুমিনিয়াম (চাপ বাড়ালে :দৈঘ্য খুব অল্প কমে ,মানে বেশি {\displaystyle E} E)।   ইয়ং গুনাঙ্ক  কোন স্থিতিস্থাপক বস্তুতে অনুদৈর্ঘ্য বিকৃতি সৃষ্টি করলে বস্তুটিতে অনুদৈর্ঘ্য পীড়ন সৃষ্টি হয়। প্রতি একক অনুদৈর্ঘ্য বিকৃতির জন্য বস্তুটিতে যে অনুদৈর্ঘ্য পীড়নের সৃষ্টি হয় তাকেই বলা হয় বস্তুটির উপাদানের ইয়ং গুণাঙ্ক   একক  S.I. পদ্ধতিতে নিউটন প্রতি বর্গ মিটার {প্যাসকেল বা পাস্কাল(Pa)}। তবে ব্যাবহারিক ক্ষেত্রে একক হিসেবে মেগা প্যাসকেল এবং গিগা প্যাসকেল ব্যবহৃত হয়ে থাকে । C G S পদ্ধতিতে ডাইন প্রতি বর্গসেমি।   ইয়ং গুনাঙ্কের গাণিতিক প্রকাশ  ইয়ং গুনাঙ্ক,E=পীড়ন/বিকৃতি=σ/ε  ইয়ং গুনাঙ্কের আনুমানিক মানসমূহ   ইয়ং গুনাঙ্কের আনুমানিক মানসমূহের তালিকা বস্তুর নাম ইয়ং গুনাঙ্ক (E)  (গিগা-প্যাস্কেল]] (GPa) এককে ইয়ং গুনাঙ্ক (E)  পাউন্ড-ফোর্স/ইঞ্চি২(lbf/in²) (psi) এককে রবার (small strain) ০.০১-০.১ ১,৫০০-১৫,০০০ টেফলন PTFE ০.৫ ৭৫,০০০ সল্প পুরু পলিথিন ০.২ ৩০,০০০ HDPE ১.৩৭৯ ২০,০০,০০ পলিপ্রপিলিন ১.৫ - ২.০ ২১৭,০০০ - ২৯০,০০০ Bacteriophage capsids ১-৩ ১৫০,০০০ - ৪৩৫,০০০ Polyethylene terephthalate ২-২.৫ ২৯০,০০০ - ৩৬০,০০০ Polystyrene ৩-৩.৫ ৪৩৫,০০০- ৫০৫,০০০ নাইলন ৩ - ৭ ২৯০,০০০ - ৫৮০,০০০ ওক কাঠ (along grain) ১১ ১,৬০০,০০০ পাইন কাঠ (along grain) ৮.৯৬৩ ১,৩০০,০০০ MDF (wood composite) ৩.৬৫৪ ৫৩০,০০০ শক্ত কংক্রিট concrete (under compression) ৩০ ৪,৩৫০,০০০ ম্যাগনেশিয়াম ধাতু (Mg) ৪৫ ৬,৫০০,০০০ অ্যলুমিনিয়াম ৬৯ ১০,০০০,০০০ কাচ (see also diagram below table) ৬৫- ৯০ ৯,৪০০,০০০- ১৩,০০০,০০০ পিতল এবং ব্রোঞ্জ ১০৩-১২৪ ১৭,০০০,০০০ টাইটেনিয়াম (Ti) ১০৫-১২০ ১৫,০০০,০০০- ১৭,৫০০,০০০ তামা (Cu) ১১০-১৩০ ১৬,০০০,০০০- ১৯,০০০,০০০ Carbon fiber reinforced plastic (50/50 fibre/matrix, unidirectional, along grain) ১২৫-১৫০ ১৮,০০০,০০০- ২২,০০০,০০০ রট আয়রন এবং স্টিল ১৯০-২১০ ৩০,০০০,০০০ বেরিলিয়াম (Be) ২৮৭ ৪১,৫০০০,০০০ টাংস্টেন (W) ৪০০-৪১০ ৫৮,০০০,০০০- ৫৯,৫০০,০০০ সিলিকন কার্বাইড (Silicon carbide, SiC) ৪৫০ ৬৫,০০০,০০০ Osmium (Os)http://www.engineeringtoolbox.com/young-modulus-d_417.html ৫৫০  টাংস্টেন কার্বাইড (Tungsten carbide, WC) ৪৫০- ৬৫০ ৬৫,০০০,০০০- ৯৪,০০০,০০০ Single carbon nanotube   ১,০০০+ ১৪৫,০০০,০০০ হীরক (C) ১,০৫০- ১,২০০ ১৫০,০০০,০০০- ১৭৫,০০০,০০০  350px|থাম্ব|Influences of selected glass component additions on Young's modulus of a specific base glass (Glassproperties.com).   তথ্যসূত্র   বিষয়শ্রেণী:বলবিজ্ঞান বিষয়শ্রেণী:স্থিতিস্থাপকতা (পদার্থবিজ্ঞান) বিষয়শ্রেণী:ভৌত রাশি
ইউটিসি+০১:৩০ হল একটি সময় অঞ্চল, যা ইউটিসি থেকে ১ ঘণ্টা ৩০ মিনিট এগিয়ে। এটির ব্যবহার আর নেই। এটি ১৮৯২ Clock changes in Johannesburg 1892 থেকে ১৯০৩ পর্যন্ত Clock changes in Johannesburg 1903 বর্তমান দক্ষিণ আফ্রিকার অরেঞ্জ ফ্রি স্টেট, ট্রান্সভাল এবং কেপ উপনিবেশে তৎকালীন সরকার দ্বারা ব্যবহৃত হয়েছিল। এছাড়াও এই সময়টি সাবেক জার্মান দক্ষিণ-পশ্চিম আফ্রিকা (বর্তমান নামিবিয়া) দ্বারা সংক্ষিপ্ত সময়ের জন্য ব্যবহৃত হয়েছিল।   তথ্যসূত্র   বিষয়শ্রেণী:ইউটিসি অফসেট
আরকাইভস ও গ্রন্থাগার অধিদপ্তর বাংলাদেশের একটি অধিদপ্তর যা জাতীয় গ্রন্থাগার এবং জাতীয় আরকাইভস পরিচালনায় নিয়োজিত। এই প্রতিষ্ঠানটি ঢাকার আগারগাঁওয়ে অবস্থিত এবং সংস্কৃতি বিষয়ক মন্ত্রণালয়ের নিয়ন্ত্রণে পরিচালিত। এটি বাংলাদেশে আন্তর্জাতিক স্ট্যান্ডার্ড বুক নম্বর সংস্থার প্রতিনিধি।   ইতিহাস  ১৯৫১ সনের নভেম্বরে তত্‌কালীন পাকিস্তানের করাচীতে ‘‘ডাইরেক্টরেট অব আরকাইভস এন্ড লাইব্রেরিস’’-এর অধীনে প্রতিষ্ঠিত ‘ন্যাশনাল আরকাইভস অব পাকিস্তান’-এর শাখা অফিস ‘‘ডেলিভারী অব বুকস এন্ড নিউজ পেপার শাখা’’ খোলা হয় ঢাকার মোহাম্মদপুরের নূরজাহান রোডের ভাড়া বাড়িতে; তবে জাতীয় আরকাইভস-এর কোন শাখা তখন পূর্ব পাকিস্তানে ছিল না। বাংলাদেশের স্বাধীনতা যুদ্ধের পর এটিকে ১০৩, পুরাতন এলিফ্যান্ট রোডের পরিত্যক্ত বাড়ীর দোতলায় স্থানান্তর করা হয়; পরবর্তিতে ৩৭২ পুরাতন এলিফ্যান্ট রোডেও বর্ধিত করা হয় এই অফিসটিকে। পাকিস্তান ডাইরেক্টরেট অব আরকাইভস এণ্ড লাইব্রেরিসের পরিচালক ড. খোন্দকার মাহবুবুল করিম পাকিস্তান থেকে পালিয়ে এসে শিক্ষা মন্ত্রণালয়ে যোগদান করলে ১৯৭২ সালের ৬ নভেম্বর তাকে পরিচালক, আরকাইভস ও গ্রন্থাগার পরিদপ্তর হিসেবে এডহক দায়িত্ব প্রদান করে জাতির জনক বঙ্গবন্ধু শেখ মুজিবুর রহমানের নির্দেশনায় শিক্ষা মন্ত্রণালয়ের ক্রীড়া ও সংস্কৃতি বিষয়ক বিভাগের অধীনে ‘‘আরকাইভস ও গ্রন্থাগার পরিদপ্তর’’ প্রতিষ্ঠা করা হয়; যা ২০১৬ সালের ১৬ আগস্ট জিও জারির মাধ্যমে অধিদপ্তরে উন্নীত করা হয়॥   অবস্থান  ১৯৭৪ সালের ৩ জানুয়ারি সরকার জাতীয় আরকাইভস ও জাতীয় গ্রন্থাগারের জন্য ৩২, বিচারপতি এস.এম. মোর্শেদ সরণি, আগারগাঁও, শেরেবাংলা নগর-এ ২ একর করে মোট ৪ একর জমি বরাদ্দ করলে প্রথম পাঁচশালা পরিকল্পনার আওতায় জাতীয় আরকাইভস ও জাতীয় গ্রন্থাগারের স্থায়ী ভবন নির্মাণের জন্য সরকারের নিকট প্রকল্প প্রস্তাব দাখিল করা হয় এবং স্থপতি খন্দকার মাজহারুল ইসলাম নকশায় ১৯৭৮ সালের ২১ জানুয়ারি প্রথম পর্যায়ে জাতীয় গ্রন্থাগার ভবন নির্মাণ শুরু করা হয়। ১৯৮৫ সালের ১ নভেম্বর স্থায়ী ভবনে জাতীয় গ্রন্থাগার স্থানান্তরিত হলে পরবর্তীতে জাতীয় আরকাইভস এখানে সরিয়ে আনা হয়। ১৯৯৫ সালে জাতীয় আরকাইভস ভবন নির্মাণ শুরু হয় এবং ২০০৬ সালে জাতীয় আরকাইভস তার নিজস্ব ভবনে কার্যক্রম শুরু করে।   কার্যক্রম  এই প্রতিষ্ঠানটি মূল্যবান আরকাইভাল সামগ্রী, যেমন বই, জার্নাল, পত্রিকা, স্মারক প্রভৃতি যাতে বিনষ্ট না-হয় সে ব্যাপারে প্রয়োজনীয় পদক্ষেপ নিয়ে থাকে। এটি বাংলাদেশে আন্তর্জাতিক স্ট্যান্ডার্ড বুক নম্বর সংস্থার প্রতিনিধি হিসাবে পুস্তক প্রকাশকদেরকে আইএসবিএন নম্বর প্রদান করে থাকে। বিভিন্ন সময় প্রকাশিত ও প্রচারিত সরকারি গেজেট, নিয়োগ, নীতিমালা, বহির্বিশ্বের সঙ্গে সম্পাদিত চুক্তি, প্রটোকল, মূল্যবান রেকর্ড, নথিপত্র, রাষ্ট্রীয় জনগুরুত্বপূর্ণ তথ্যাবলী আরকাইভাল ব্যবস্থাপনার মাধ্যমে সংরক্ষণের দায়িত্ব পালন করে আরকাইভস ও গ্রন্থাগার অধিদপ্তর।   আরও দেখুন    সংস্কৃতি বিষয়ক মন্ত্রণালয়;  বাংলাদেশ জাতীয় আরকাইভস;  বাংলাদেশ জাতীয় গ্রন্থাগার।   তথ্যসূত্র    বহিঃসংযোগ     বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের অধিদপ্তর বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:১৯৭২-এ প্রতিষ্ঠিত সরকারি সংস্থা বিষয়শ্রেণী:বাংলাদেশের গ্রন্থাগার
বিপ্লবী সমাজতন্ত্রী দল ভারতের একটি কমিউনিস্ট পার্টি। এই দলটি ১৯৪০ সালে অমূল্যচন্দ্র অধিকারীর উদ্যোগে দলের অধিকাংশ যুবকর্মী ও নেতাদের নিয়ে বিপ্লবী সমাজতন্ত্রী দল (R. S. P.) প্রতিষ্ঠিত হয়।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও পরিমার্জিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৪১,  দলটির সাধারণ সম্পাদক হলেন টি জে চন্দ্রচূড়ন। পশ্চিমবঙ্গ রাজ্যের বামফ্রন্ট পরিচালিত শাসনব্যবস্থায় বিপ্লবী সমাজতন্ত্রী দল শরিক হিসেবে দীর্ঘকাল অংশগ্রহণ করেছিল।   নেতৃবৃন্দ  এই দলের প্রতিষ্ঠাতা নেতাদের মধ্যে ছিলেন যোগেশচন্দ্র চট্টোপাধ্যায়, ত্রিদিব চৌধুরী, তারাপদ লাহিড়ী, কেশব প্রসাদ শর্মা প্রমুখ।   শাখা সংগঠন  দলটির যুব সংগঠনের নাম হল Revolutionary Youth Front এবং ছাত্র সংগঠনটি হল, All India Progressive Students' Union (AIPSU)  ২০০৪ সালের সংসদীয় নির্বাচনে দলটি ১,৭১৭,২২৮ ভোট পেয়েছিল (০.৪%, ৩টি আসন) ।  তথ্যসূত্র  বিষয়শ্রেণী:ভারতের রাজনৈতিক দল বিষয়শ্রেণী:অনুশীলন সমিতি বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:১৯৪০-এ ভারতে প্রতিষ্ঠিত বিষয়শ্রেণী:১৯৪০-এ প্রতিষ্ঠিত রাজনৈতিক দল বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:কেরলের রাজনৈতিক দল
রকেট বাংলাদেশের সর্বপ্রথম শীর্ষস্থানীয় মোবাইল ফোন  ভিত্তিক অর্থ  স্থানান্তর (এমএফএস) সেবাদানকারী প্রতিষ্ঠান। দেশে ডাচ্‌​–বাংলাই প্রথম ব্যাংক, যাদের হাত ধরে মোবাইল ফাইন্যান্সিয়াল সার্ভিস বা এমএফএস সেবা চালু করে। বর্তমানে দেশের মোবাইল ব্যাংকিং সেবার ২২ শতাংশ রকেটের। এটি বাংলাদেশের ২য় অর্থায়ন প্রতিষ্ঠান। এটি ব্যাঙ্ক হিসাববিহীন ব্যক্তিদের আর্থিক সেবা প্রদানের লক্ষ্যে ৩১ মার্চ ২০১১ সালে চালু করা হয়েছিল। গ্রাহকরা *৩২২# ডায়াল করে এবং রকেট অ্যাপ ব্যবহার করে নগদ অর্থ জমা করা, নগদ অর্থ উত্তোলন করা, টাকা পাঠানো, টাকা যোগ করা, রেমিট্যান্স, মোবাইল রিচার্জ, মূল্য প্রদান ও বিল দেয়া ইত্যাদি সেবাগুলো নিতে পারেন। রকেট হিসাব খুলতে একজন গ্রাহককে পুর্ণাঙ্গ তথ্য দিয়ে নির্ধারিত গ্রাহক নিবন্ধন ফর্ম (কেওয়াইসি) পূরণ করতে হয় অনলাইনে রকেট অ্যাপ এর মাধ্যমে।  সেবা সমূহ লেনদেনের সীমা কত? (গ্রাহকদের জন্য)    এজেন্ট পয়েন্ট  দৈনিক ক্যাশ-ইন ২৫০০০৳  প্রত্যেকবার ক্যাশ-ইন ২৫০০০৳  দৈনিক ক্যাশ-আউট ২৫০০০৳  প্রত্যেকবার ক্যাশ-আউট ২৫০০০৳  দৈনিক ক্যাশ-আউট ৩ বার করা যাবে   মাসিক ক্যাশ-ইন ২০ বার  মাসিক ক্যাশ-আউট ২০ বার  মাসিক ক্যাশ-ইন / ক্যাশ-আউট ১৫০০০০৳  দৈনিক গ্রাহক থেকে গ্রাহক (সেন্ট মানি) ১০০০০৳  মাসিক গ্রাহক থেকে গ্রাহক (সেন্ট মানি) ২৫০০০৳  বর্তমানে দেশের ৬১১টি প্রতিষ্ঠানের বেতন-ভাতা পরিশোধ করা হয় রকেট হিসাবের মাধ্যমে। এর বেশির ভাগই পোশাক খাতের প্রতিষ্ঠান। রকেটের মাধ্যমে বেতন-ভাতা দেওয়া শীর্ষ গ্রুপগুলো হলো নোমান, ফকির, অ্যাপেক্স, মোহাম্মদী, এসিআই, প্রাণ-আরএফএল, রানার, ডিবিএল, বেঙ্গল ও উন্নয়ন সহযোগী সংস্থা ইউএনডিপি। প্রতি মাসে ৭৮৪ কোটি টাকা বেতন-ভাতা বিতরণ হয় রকেটের মাধ্যমে। মোবাইল ব্যাংকিং সেবার মাধ্যমে পরিশোধ হওয়া বেতন-ভাতার ৭০ শতাংশই রকেটের মাধ্যমে হয়।   তথ্যসূত্র   বিষয়শ্রেণী:মোবাইল ভিত্তিক আর্থিক সেবা বিষয়শ্রেণী:পেমেন্ট সেবা প্রদানকারী বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি বিষয়শ্রেণী:বাংলাদেশে মোবাইল পেমেন্ট বিষয়শ্রেণী:২০১১-এ প্রতিষ্ঠিত অর্থসংস্থান সেবা প্রদানকারী ব্যবসা প্রতিষ্ঠান বিষয়শ্রেণী:অনলাইন পেমেন্ট